Antrag an den Exegeten von Alexandreia
edition published: 2023-10-06
availability: CC BY-NC-SA (https://creativecommons.org/licenses/by-nc-sa/4.0/)

18033 AD186/7 Alexandria

Α[...][...]ῳ Λογγινίῳ Λογγίνῳ τῷ καὶ Ἀπολλωνίῳ ἱερεῖ, ἐξηγητῇ καὶ πρὸς τῇ ἐπιμελείᾳ τῶν χρηματιστῶν καὶ τῶν ἄλλων κριτηρίων παρὰ Ἰσιδώρας τῆς Ἀπολλωνίου ἀστῆς μετὰ κυρίου τοῦ ἐπισυμβιώσαντος αὐτῇ ἀνδρὸς Ἀγαθοῦ Δαίμονος τοῦ Ἀμμωνίου τοῦ Θεοξένου Σωσικοσμίου τοῦ καὶ Ἀλθαιέως τῶν τὸ ὀκτωκαιδέκατον ἔτος θεοῦ Αἰλίου Ἀντωνίνου ἐφηβευκότων. βουλομένη εἰσκρῖναι εἰς τοὺς τὸ εἰσιὸν ἕβδομον καὶ εἰκοστὸν ἔτος Αὐτοκράτορος Καίσαρος Μάρκου Αὐρηλίου Κομμόδου Ἀντωνίνου Εὐσεβοῦς Εὐτυχοῦς Σεβαστοῦ Ἀρμενιακοῦ Μηδικοῦ Παρθικοῦ Σαρματικοῦ Γερμανικοῦ Μεγίστου Βρετανικοῦ ἐφήβους τὸν γεγονότα μοι ἐκ Θέωνος Σωσικοσμίου τοῦ καὶ Ἀλθαιέως τῶν τὸ τρεισκαιδέκατον ἔτος θεοῦ Αἰλίου Ἀντωνίνου ἐφηβευκότων, ὃς μετήλλαχεν, υἱὸν Δίδυμον ἀξιῶ συντάξαι γράψαι τοῖς πρὸς τούτοις οὖσι λαβοῦσι μου χιρογραφίαν περὶ του ἀληθῆ εἶναι τὰ προκείμενα εἰπεῖν, οἷς καθήκει χρηματίζειν μοι τελιούσῃ τὰ πρὸς τὴν εἴσκρισιν καὶ ἐφηβείαν τοῦ προγεγραμμένου μου ὑοῦ Διδύμου γράμματα, ἔπειτα τῷ τε κοσμητῇ καὶ τῷ γυμνασιάρχῳ τοῖς οὖσι προσδέξασθαι αὐτὸν εἰς τοὺς ἐφήβους ἵνʼ ὧ [...]